Mummunar guguwar Florence ta kunna kai Amurka | TRT Hausa
Mummunar guguwar Flo...
Mummunar guguwar Florence ta kunna kai Amurka
Mummunar guguwar Florence ta ke taru waje guda a tekun Oceanic tun ranar Alhamis din da ta gabata ta kunna zuwa gabashin Amurka inda aka yi gargadin ita ce guguwa mafi muni da aka taba gani cikin shekaru 20 a kasar.
Hukumar Sanya Idanu Kan Guguwa ta Amurka ta sanar da cewa, guguwar na tafiyar kilomita 225 a kuma ta zama a mastayi na 4 a yanzu.
Sanarwar da Hukumar ta fitar ta kuma ce, akwai yiwuwar guguwar ta kai matsayi na 5 saboda tana kara munana.
Sanarwar da aka fitar ta ce "Tabbas guguwar na da karfi kuma za ta kara munana a saboda haka tana da hatsari sosai."
Gwamnan jihar Carolina da ake sa ran guguwar za ta fi illatawa Henry McMaster ya bayar da umarnin kwace mutane daga yankuna 8 na gabar teku, a yankuna 26 kuma an rufe makarantu, asibitoci da sauran hukumomin aiyukan gwamnati.
Gwamnan Virginia Ralph Northam kuma ya bayar da umarnin da a kwashe jama'a daga wasu yankuna 2.
A sanarwar da Shugaban Kasar Amurka Donald Trump kuma ya fitar ta shafin Twitter ya ce, ya samu sanarwar guguwar Florence ita ce mafi muni a tsawon shekaru 20 a Amurka kuma an ce za ta fara harar North da South Carolina a saboda haka ya bukaci jama'a da su kasance cikin shiri.
Tag: Florence , Carolina , Guguwa
An yi yarjejeniyar tsagaita wuta a Zirin Gaza
Wasu kungiyoyin Falasɗinu da suka haɗa da Hamas da kungiyar jahadi sun fitar da sanarwa a rubuce inda suka bayyana cewar a sanadiyar shiga tsakanin Masar sun cimma matsayar sagaita wuta a zirin Gaza tsakanin su da lsra'ila.
CNN ta kai ƙarar Donald Trump a kotu
Hukumar gidan talabijin din CNN ta kai ƙarar shugaban ƙasar Amurka Donald Trump da kuma wasu manyan jami'an gwamnatinsa a kotu inda ta ƙubalanci janyewar lasisin ma'aikacin CNN Jim Acosta da suka yi.